ZAPISNIK 25. SJEDNICE VMO-a Donje Svetice

održane 17.5. 2023. u 17:00 sati u prostorijama mjesne samouprave Mjesnog odbora Volovčica, Kriška 20

Prisutni članovi Vijeća:
1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić

Predsjedava Valentina Bedeković, predsjednica Vijeća
Zapisnik vodi: Valentina Bedeković
Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. 

Daje prijedlog zapisnika 24. sjednice na razmatranje.
Zapisnik je prihvaćen.



D N E V N I     R E D:
1. Pravila VMO Donje Svetice,
1. Poslovnik VMO Donje Svetice,
1. Aktualna komunalna problematika,
1. Razno: izvješća, pitanja i prijedlozi.




1.Pravila VMO Donje Svetice
Vijeće mjesnog odbora Donje Svetice jednoglasno prihvaća Pravila VMO Donje Svetice
2.Poslovnik VMO Donje Svetice
Vijeće mjesnog odbora Donje Svetice jednoglasno prihvaća Poslovnik VMO Donje Svetice



3.Aktualna komunalna problematika

3.1.Uklanjanje metalnih prečki za isprašivanje tepiha koje su postale opasne kod zgrada na adresi Donje Svetice 79, 83, 85. Postoji po jedna sa svake strane zgrade. Više se ne koriste i postale su opasne jer se djeca ponekad igraju na njima, a metal je zahrđao i savinut.

                                                       ZAKLJUČAK
Vijeće mjesnog odbora Donje Svetice predlaže Vijeću gradske četvrti Peščenica-Žitnjak da od nadležnih službi zatraži uklanjanje starih i dotrajalih prečki za isprašivanje tepiha kod zgrada Donje Svetice 79, 83 i 85, jer su postale nepotrebne i opasne.

Zaključak je jednoglasno prihvaćen.


3.2.Prijedlog za autobusno stajalište na Heinzelovoj ulici na potezu između Kvaternikovog trga i  Planinske ulice - upit građana: „Zanima me informacija postoji li namjera da se na Heinzelovoj ulici na potezu između Kvaternikovog trga i  Planinske ulice doda još jedno autobusno stajalište u oba smjera (prema križanju s Ulicom kralja Branimira).Nadam se da, ako i trenutačno ovo poboljšanje nije planirano, nadam se da će ući u razmatranje u doglednoj budućnosti”

-VMO se slaže s time da je udaljenost između dvije stanice, Kvaternikov trg I Veterinarski faks doista prevelika, međutim, naš mjesni odbor seže samo do Branimirove, te bi dodatna stanica između Planinske i Branimirove bila preblizu. Upućujemo građane da se obrate nadležnom VMO, za eventualno stajalište između branimirove I Kvatrića. I ZET.






3.3. Nedostaje ploča s nazivom ulice Livadica-upit građana.


                                                  ZAKLJUČAK

Vijeće mjesnog odbora Donje Svetice predlaže Vijeću gradske četvrti Peščenica-Žitnjak da od nadležnih službi zatraži postavljanje ploča s nazivom ulice u ulicu Livadica.


4.Razno- izvješća, pitanja i prijedlozi.

4.1.Stanje s UPU-uom Istočni kolodvor
VGČ je predložio neke izmjene u predloženom prijedlogu UPU-a, kad se bude donosio novi potrebno je predložiti da tamo bude Spomen park Željka Malnara.  Ostalo je sve u prijedlogu VGČ-a, s više zelenih površina i podzemnih,a ne nadzemnih garaža. Podržavamo prijedlog VGČ-a.
Koncept podzemnih garaža trebao bi biti primijenjen i na druga područja mjesnog odbora jer je stanje prometa u mirovanju i kretanju katastrofalno.

4.2. U Domu za starije i nemoćne Peščenica održano je svečano predstavljanje projekta Zelena oaza Pešče, u sklopu koje Dom planira urediti stražnje dvorište Doma, koje gleda na Dugoselsku. Dogovoren je skori sastanak s ravnateljicom, kako bismo vidjeli kako VMO može podržati tu akciju i uklopiti je u uređenje druge dvije zelene površine s bočnih strana Doma.


4.3. Pitanje potpredsjednice Dijane Požgaj za predsjednika VGČ Peščenica-Žitnjak

Na temelju članka 23. Pravila Mjesnog odbora Donje Svetice i članka 27. stavka 3.
Poslovnika Vijeća Mjesnog odbora Donje Svetice, Vijeće Mjesnog odbora Donje Svetice na
16. sjednici 30. kolovoza 2022. donijelo je Z A K LJ U Č A K o određivanju prioriteta za Plan komunalnih
aktivnost 2023.
Vijeće Mjesnog odbora Donje Svetice predložilo je Vijeću Gradske četvrti Peščenica-Žitnjak da u PKA
uvrsti
1. Uređenje školskog igrališta OŠ Fran Krsto Frankopan:
- atletsku stazu s igralištem u sredini, igralište za odbojku i košarku i stolove za stolni tenis,
- Dječje igralište sa spravama za igru, prostor za učionicu na otvorenom i zeleni prostor s klupama za
odmor i dokolicu učenika,
- Potrebno je zadržati postojeći vrt koji učenici sade.

- Potrebno je sačuvati postojeća stabla gdje god je to moguće te posaditi nova stabla gdje god je moguće
i potrebno.
- Osim dvorišta, ograda je u lošem stanju, pa će biti potrebna i njezina zamjena. Potrebno je osigurati
dobru rasvjetu igrališta.
Također, važno je da se sve površine dobro iskoriste i urede te da ne bude zabačenih i neuređenih
kutaka.

PITANJE VIJEĆNICE: Molila bih uvaženog predsjednika VGČ-a Peščenica-Žitnjak, Nikolu Zdunića da mi pismeno odgovori na pitanje zašto je prioritet našeg VMO-a za 2023. u potpunosti promijenjen i s obzirom na to da se sastoji od više segmenata, zašto barem dio nije uvršten u ovogodišnji Plan komunalnih aktivnosti. Smatram da bi dobrobit djece, odnosno ulaganje u odgojno-obrazovne ustanove svakako trebao biti prioritet nad uređivanjem nogostupa.


Sjednica je završila u 18:30

Zagreb, 17. svibnja 2023.
Predsjednica Vijeća Mjesnog odbora
       Donje Svetice
                    							Valentina Bedeković, v.r. 


